**NJOFTIM**

**Kushtet, procedurat dhe dokumentacioni për të përfituar nga programet e strehimit social**

**\_\_\_\_\_\_/\_\_\_\_\_\_2020**

Bazuar në ligjin nr. 22/2018 “Për strehimin social”; VKM nr.384, datë 12.06.2019 “Për përcaktimin e dokumentacionit për të përfituar strehim sipas çdo programi social të strehimit dhe të afateve të proçedurave të miratimit nga organet e vetëqeverisjes vendore”.

Bashkia Vau Dejës fton të gjithë qytetarët e interesuar, që kanë nevojë për strehim, që të aplikojnë për të përfituar nga programi i strehimit social ***“ Përmirësimin e kushteve të banesave ekzistuese, deri në një ndërtim të ri”***

**Kushtet për të përfituar nga programet e strehimit që do të zbatohen në Bashkinë Vau Dejës: “ Programi për përmirësimin e kushteve të banesave ekzistuese deri në një ndërtim të ri”**

*Me përmirësim të kushteve të banesave ekzistuese dhe , nëse është e nevojshme , deri në ndërtim të ri, kuptohet tëresia e punimeve që duhen të kryhen, me qëllim që banesa të shndërrohet në një strehim të përshtatshëm, sipas neni 4 të Ligjit nr 22/2018 “ Për strehimin social”*

* Të jetë banor i Bashkisë Vau Dejës;
* Të ketë mbushur moshen 18 vjeç;
* Shtetas të huaj me qendrim të rregullt në Shqipëri dhe që kanë përfituar nga organet kompetente statusin si “punëtor emigrant” dhe/ose “azilkërkues”
* Vetëm individët/familjet që kanë të ardhura të pamjaftueshme ose që nuk kanë të ardhura fare sipas përcaktimeve të nenit 3 të Ligjit nr 22/2018.
* Objektet dhe banesat , që trajtohen nga program i përmirësimittë kushteve ose i përmirësimit të kushteve deri në ndërtim të ri , janë :
* Objektet/ banesat në rrezik shembjeje;
* Objektet/banesat e amortizuara, që kanë nevojë për ndërhyrje dhe përmirësime të domosdoshme .
* Rregullimin e banesave individuale ose strukturave, të cilat nuk klasifikohen si banese nga vetë familjet që nuk sigurojnë të ardhurat e nevojshme për ta kryer vetë përmirësimin.

**Proçedurat për të përfituar nga programet sociale të strehimi.**

**Faza parë:**

1. **Plotësimi i formularit tip pranë Zyrës me një Ndalesë në Bashki(Kërkese).** Çdo qytetar i cili përmbush kriteret për aplikim sipas akteve ligjore në fuqi duhet të drejtohet pranë zyrës me një ndalesë për të plotësuar formularin e aplikimit.
2. Aplikanti duhet të paraqitet me kopje të mjetit të identifikimit.
3. Deklaratën e vërtetësisë së informacionit paraprak të pasqyruar në formularin e strehimit, me anë të së cilës aplikuesit i bëhen të njohura edhe përgjegjësitë ligjore që ai ka në lidhje me dhënien e një informacioni dhe fakteve të rreme.
4. Certifikatën familjare
5. Kater(4) fotografi të banesës ekzistuese
6. Në rast se kërkesa e aplikantit ka të meta dhe mangësi të të dhënave të kërkuara , i kërkohet me shkrim aplikantit brenda 7 ditëve të korrigjojë pasaktësitë
7. Cdo individi i lëshohet një vërtetim që konfirmon regjistrimin e kërkesës.

**Faza dytë:**

* **Klasifikimi i kërkesave për strehim sipas sistemit të pikëzimit të miratuar me Vendim të Këshillit Bashkiak.**
* **Dorëzimi i dokumentacionit.**Njoftim i subjekteve të përzgjedhur për t`u trajtuar me një nga programet e strehimit për plotësimin e dokumentacionit sipas përcaktimeve ligjore;
* Struktura përgjegjëse mbledh cilindo prej dokumenteve të nevojshme, duke përjashtuar aplikantin nga detyrimi për paraqitjen e tyre , nëse aplikanti depoziton deklaratën e pëlqimit për mbledhjen e informacioneve/dokumenteve.
* **Shqyrtim dhe verifikim i dokumentacionit.** Struktura përgjegjëse në Bashki klasifikon kërkesat sipas sistemit të pikëzimit të mitatuar dhe realizon shqyrtimin e dokumentacionit të paraqitur nga çdo aplikant dhe në vijim dërgon për vlerësim dhe shqyrtim të mëtejshëm pranë Komisionit të strehimit. ( Brenda 10 diteve nga data e dorezimit)
* **Dërgimi për miratimin e listës përfituese në Këshillin Bashkiak .** Pas vleresimit nga Komisioni i vleresimit, struktura përgjegjëse në Bashki dërgon për miratim në mbledhjen e radhës së Këshillit Bashkiak, Listën e përfituesve për secilin program të strehimit social që zbaton.
* **Njoftimi dhe e drejta e ankimimit.** Çdo aplikues që nuk ka përmbushur kriteret për të qenë pjesë e listës përfituese, njoftohet nga struktura përgjegjëse e Bashkisë dhe mund të paraqesin ankim pranë kryetarit të bashkisë, por kjo nuk pengon ushtrimin e mjetit ligjor mbrojtjes pranë gjykatës kompetente.
* **Aplikantet** mund të refuzojnë programin e strehimit dhe të mbeten përseri në listën e pritjes, vetëm kur nuk u plotësohet strehimi sipas normave në fuqi.

**Lista e dokumentacionit të nevojshëm:**

**Për të dhënat personale:**

* Çertifikata e lindjes së aplikantit dhe certifikatën e gjendjes familjare (shkarkohet në E-Albania);
* Vërtetim për vendbanimin në njësinë e vetëqeverisjes vendore, ku kërkohet strehimi social, për familjet që kanë levizur nga zona të tjera të vendit.

**Për vertetimin e kushteve të strehimit:**

* Vërtetimin nga zyra e regjistrimit të pasurive të paluajtshme për pronat që disponohen në emër të secilit anëtar të familjes (shkarkohet në E-Albania);
* Vërtetimin nga zyra e regjistrimit të pasurive të paluajtshme për sipërfaqen e pronës, që zotëron familja apo ndonjë anëtar i saj, kur banesa është me sipërfaqe nën normat në fuqi të strehimit (shkarkohet në E-Albania);
* Vërtetimin nga zyra e regjistrimit të pasurive të paluajtshme të vendit të origjinës se nuk figuron e rregjistruar asnjë pronë, e cila mund të përdoret për strehim, për cdo anëtar të familjes, që kanë ndryshuar vendbanim për efekt punësimi;
* Vërtetimin që banesa është në proces legalizimi , në mungesë të certifikatës së pronësise.
* Akt verifikimi nga Bashkia për:
* Banesat në rrezik shembjeje.
* Akt verifikimi nga struktura përgjegjëse e bashkisë për familjet rome/egjiptjane që banojnë në banesa individuale ose struktura, që nuk klasifikohen si banesë;

**Për vërtetimin e kushteve familjare:**

* Çertifikatë familjare (shkarkohet në E-Albania);
* Vendimin e gjykatës, që i lë në ngarkim fëmijën ose fëmijët për çiftet e divorcuara, shoqëruar me vërtetimin nga zyra e përmbarimit për masën e pensionit që përfitojnë për femijët;

**Për vërtetimin e kushteve sociale:**

* Vërtetimin e Komisionit Mjekësor të Përcaktimit të Aftësisë së Kufizuar, për individë me aftësi të kufizuara,
* Vërtetimin përkatës nga institucioni ku ka qenë i strehuar dhe librezën e jetimit, dhënë nga institucioni shtetëror i autorizuar, për individët me statusin e jetimit;
* Dokumentin e lëshuar nga institucionet përkatëse shtetërore për personat që kanë statusin “emigrant”, “punëtor emigrant” dhe “azilkërkues”:

Emigrant dhe punëtor emigrant

* Vërtetim nga sportelet e migracionit të Ministrisë së Shëndetësisë dhe Cështjeve sociale.
* Vërtetim nga Zyra e shërbimit Kombëtar ose Vërtetim i marrë pranës Zyrës së Punës

  Azilkërkues:
         -  Vërtetim nga Drejtoria për Shtetësinë dhe Refugjatët në Minstrinë e Brendshme.

* Dokumentin e lëshuar nga institucionet përkatëse shtetërore për familjet e punonjësve të rënë në detyrë, që u përkasin Policisë së Shtetit, Gardës së Republikës, Shërbimit për Cështjet e brendshme dhe ankesat në Ministrinë e Brendshme, Shërbimit të Mbrojtjes nga Zjarri dhe Shpëtimit, të Forcave të armatosura, të Shërbimit informative, të shtetit dhe të Policisë së Burgjeve:
* Vërtetim nga Policia e Shtetit;
* Vërtetim nga Garda e Republikës;
* Vërtetim nga Shërbimi i Kontrollit të Brendshëm;
* Vërtetim nga Policia e Mbrojtjes nga Zjarri dhe të Shpëtimit;
* Vërtetim nga Forcat e Armatosura;
* Urdhër mbrojtje apo urdhër i menjëhershëm i mbrojtjes për viktimat e dhunës në familje, lëshuar nga gjykata për viktimat e dhunës në familje.
* Vetëdeklarim nëse individi/familja i përket pakicës kombëtare rome apo egjiptjane;
* Dokument i lëshuar nga institucionet përkatëse për të miturit në konflikt me ligjin;
* Vetëdeklarim se i përket grupimit LGBTI;
* Vërtetim me certifikatë familjare se individi i përket kategorisë vajzë- nënë.

**Për vertetimin e kushteve ekonomike:**

* Vërtetim i të ardhurave neto të familjes ose një deklaratë me shkrim nga aplikuesi për të ardhurat e familjes dhe burimin e tyre, të cilat duhet t`i bashkëlidhen dokumente zyrtare që e vërtetojnë atë, përfshirë vërtetimin nga punëdhënësi për pozicionin dhe pagën e aplikantit e të personave të tjerë të familjes, që janë në marrëdhënie pune;
* Vërtetim nga Drejtoria Rajonale Tatimore dhe e Sigurimeve shoqërore për derdhjen e kontributeve për të gjithë anëtarët e e vetëpunësuar të familjes (shkarkohet në E-Albania);
* Vërtetimin nga zyra e ndihmës ekonomike e bashkisë për anëtarët e familjes, të përfshirë në programin e ndihmës ekonomike dhe të pagesës për personat me aftësi të kufizuar (sigurohet nga Bashkia);
* Vërtetimin nga drejtoria rajonale e punësimit për personat e përfshirë në programin e pagesës së papunësisë (shkarkohet në E-Albania);
* Vërtetimin nga organet e sigurimeve shoqërore për personat në pension (shkarkohet në E-Albania);

***Dokumentacioni i parashikuar sigurohet nga struktura përgjegjëse për strehim vetëm nëse aplikanti depoziton deklaratën e pëlqimit sipas formatit tip, shtojca “Ç”, që plotësohet bashkë me Formularin e Aplikimit pranë Zyrës me një Ndalesë.***

**Aplikimet janë të hapura nga data 01.10.2020 deri me datën 01.11.2020**

**-E hënën ora 08:00-16:00 Njësia Administrative Hajmel.**

**-E mart/E mërkurë 08:00-16:00 Bashkia Vau Dejës.**

**-E enjte/E premte 08:00-16:00 Njësia Administrative Bushat.**